**MUNICIPIUL SATU MARE**

**DIRECȚIA DE IMPOZITE ȘI TAXE LOCALE**

**NR. 291191/11.12.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

**RAPORT DE SPECIALITATE**

**la proiectul de hotărâre privind imobilele cărora li se vor aplica**

**prevederile art. 489 alin. (5) - (8) din Legea nr. 227/2015**

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal, sunt prezentate impozitele și taxele locale așa cum acestea au fost stabilite de către legiuitor.

În conformitate cu prevederile:

- Legii nr. 227/2015 privind Codul fiscal, cu modificările și completările ulterioare;

- Legii nr. 273/2006 privind finanțele publice locale, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparența decizională în administrația publică locală republicată;

Luând în considerare:

Prevederile art.489 din Legea nr. [227/2015](https://idrept.ro/00172813.htm) privind [Codul fiscal](https://idrept.ro/00172816.htm), de Hotărârea Consiliului Local al Municipiului Satu Mare nr. 207/2021 privind aprobarea Regulamentului de stabilire a criteriilor de identificare a clădirilor şi terenurilor neîngrijite situate în intravilanul Municipiului Satu Mare, în vederea aplicării prevederilor art.489 alin. (5) - (8) din Legea nr.227/2015 privind Codul fiscal și pct. 168 din HG nr.1/2016 pentru aprobarea Normelor metodologice de aplicare a Legii nr.227/2015 privind Codul fiscal ;

“Art. 489: Majorarea impozitelor şi taxelor locale de consiliile locale sau consiliile judeţene

…

(5) Consiliul local poate majora impozitul pe clădiri şi impozitul pe teren cu până la 500% pentru clădirile şi terenurile neîngrijite, situate în intravilan. “,

Prin aprobarea proiectului de hotărâre privind imobilele cărora li se vor aplica prevederile art. 489 alin. (5) - (8) din Legea nr. 227/2015, pentru perioada 2022-2024, se constată că potrivit analizei făcute de Comisia de identificare a clădirilor neîngrijite situate în intravilanul municipiului Satu Mare pentru un număr de **51** de proprietari care dețin clădiri situate în municipiul Satu Mare se va aplica o majorare a impozitului pe clădiri cu 500%. Acestea se regăsesc în anexele de la nr.1-3 la proiectul de hotărâre.

În ceea ce privește aplicarea majorării impozitului cu 500%, începând cu anii 2023 respectiv 2024, preicizăm că acest fapt este reglementat de art.11 alin. (12) al Anexei nr.1 la H.C.L. Satu Mare nr.207/26.08.2021, de unde redăm :

*“(12.) La data de 30 noiembrie a anului fiscal în curs, Comisia de identificare va analiza valabilitatea tuturor certificatelor de urbanism, autorizații de construire și contracte de execuție și* ***în cazul expirării acestora și nerealizării lucrărilor*** *de intervenție menționate în Nota tehnică de constatare,* ***va propune aplicarea majorării*** *impozitului pentru imobilul în cauză* ***începând cu anul fiscal următor celei în care proprietarul/proprietarii a fost/au fost somat/****somați*. ”,

coroborat cu prevederile art.110 din legea nr.207/2015 priovind Codul de Procedură Fiscală :

*“ART. 110 Obiectul, termenul și momentul de la care începe să curgă termenul de prescripție a dreptului de stabilire a creanțelor fiscale*

*(1) Dreptul organului fiscal de a stabili creanțe fiscale se prescrie în termen de 5 ani, cu excepția cazului în care legea dispune altfel.*

*(2) Termenul de prescripție a dreptului prevăzut la alin. (1) începe să curgă de la data de 1 iulie a anului următor celui pentru care se datorează obligația fiscală, dacă legea nu dispune altfel.” ,*

**considerăm că este aplicabilă majorarea impozitului pe clădiri pentru clădirile din anexele 2 și 3 la proiectul de hotărâre , începând cu anul 2024 respectiv 2023.**

Aceste sume nu au un impact semnificativ în ceea ce privește cuantumul impozitelor încasate la bugetul local, ci unul de determinare a proprietarilor să procedeze la întreținerea imobilelor pe care le au în proprietate.

Totodată în urma verificărilor efectuate de către Comisia de identificare a clădirilor neîngrijite situate în intravilanul municipiului Satu Mare pentru un număr de 116 imobile s-a luat măsura exceptării de la aplicarea supraimpozitării de 500% ca urmare a îndeplinirii condițiilor precizate în H.C.L. Satu Mare nr. 207/2021 privind aprobarea Regulamentului de stabilire a criteriilor de identificare a clădirilor şi terenurilor neîngrijite situate în intravilanul Municipiului Satu Mare. Aceștia se regăsesc în Anexele nr.4-8.

Analizând Nota Internă nr. 69992/10.12.2024 pentru comunicarea Procesului verbal și anexele aferente, întocmită de către Biroul Finalizări Construcții din cadrul Primăriei Municipiul Satu Mare prin care se comunică imobilele care intră sub incidența prevederilor art.489 din Legea nr.227/2015 privind Codul fiscal (anexele de la 1-3 la proiectul de hotărâre) , precum și al acelor cărora nu li se va mai aplica majorarea de impozit începând cu anul 2024 (anexele 4-8 la proiect), Direcția Impozite și Taxe Locale Satu Mare susține propunerea inițiatorului proiectului, de majorare cu 500% a impozitului pe clădiri, respectiv a exceptării de la aplicarea supraimpozitării, în cazurile cuprinse în anexele hotărârii analizate.

În acest moment, anterior adoptării proiectului de hotărâre sunt impozitate cu impozit majorat un număr de 215 imobile apraținând persoanelor fizice însumând impozite de 281.076 lei și 40 aparținând persoanelor juridice însumând impozite de 810.844 lei.

Proiectul propune adaugarea unui număr de 73 de contribuabili cărora să le fie aplicate prevederile privind supraimpozitarea clădirilor neingrijite, precum si exceptarea de la aplicarea supraimpozitării pentru un număr de 48 de contribuabili.

Proiectul cuprinde în anexele sale date diferite de la care se aplică majorarea cu 500%, acest fapt fiind reglementat de Anexa nr.1 , art.11 alin (12) din H.C.L. nr. 207/26.08.2021 privind aprobarea Regulamentului de stabilire a criteriilor de identificare a clădirilor şi terenurilor neîngrijite situate în intravilanul Municipiului Satu Mare, în vederea aplicării prevederilor art. 489 alin. (5) – (8) din Legea nr. 227/2015 privind Codul Fiscal şi pct. 168 din HG nr. 1/2016 pentru aprobarea Normelor metodologice de aplicare a Legii nr. 227/2015 privind Codul Fiscal , de unde redăm :

**“(12**.) La data de 30 noiembrie a anului fiscal în curs, Comisia de identificare va analiza valabilitatea tuturor certificatelor de urbanism, autorizații de construire și contracte de execuție și **în cazul expirării acestora și nerealizării lucrărilor de intervenție menționate în Nota tehnică de constatare, va propune aplicarea majorării impozitului** pentru imobilul în cauză **începând cu anul fiscal următor** **celei în care proprietarul/proprietarii a fost/au fost somat/somați**.”

Având în vedere că o serie de contribuabili au fost exceptați de la aplicarea majorării cu 500% a impozitului pe cladiri , pentru prezentarea de certificate de urbanism, autorizații de construire sau contracte de execuție, care însă după momentul expirării termenelor nu au îndeplinit toate lucrările de intervenții dispuse, regulamentul a stabilit pentru aceștia aplicarea majorării cu anul fiscal următor celui în care au fost somați. Aceștia se regasesc in cuprinul anexelor nr.2 și nr. 3.

Având în vedere cele de mai sus, potrivit art. 136 alin. (3) lit a) din O.G. nr. 57/2019 privind Codul administrativ , Direcția Impozite și Taxe Locale Satu Mare a analizat proiectul de hotărâre pe baza documentației întocmite de Biroul Finalizări Construcții din cadrul Primăriei municipiului Satu Mare.

Față de cele expuse mai sus, raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.

**Șef Serviciu Impunere Constatare Control**

**ec. Sorin CRIȘAN**

**Director executiv**

**ec. Vasile-Claudiu TINCU**